Определение на Общия съд (девети състав) от 16 юни 2021 г. — Sony Interactive Entertainment Europe/EUIPO — Huawei Technologies (GT 3)
(Дело T‑421/20)
„Марка на Европейския съюз — Производство по възражение — Заявка за словна марка на Европейския съюз „GT 3“ — По-ранна фигуративна марка на Европейския съюз „GT“ — Относително основание за отказ — Член 8, параграф 1, буква б) от Регламент (ЕО) № 207/2009 (понастоящем член 8, параграф 1, буква б) от Регламент (ЕС) 2017/1001) — Член 8, параграф 5 от Регламент № 207/2009 (понастоящем член 8, параграф 5 от Регламент 2017/1001) — Съответни потребители — Степен на внимание — Явно основателна жалба“
1.      Марка на Европейски съюз — Определение и придобиване на марка на Европейския съюз — Относителни основания за отказ — Възражение от притежателя на по-ранна идентична или сходна марка, регистрирана за идентични или сходни стоки или услуги — Вероятност от объркване с по-ранната марка — Критерии за преценка
(член 8, параграф 1, буква б) от Регламент № 207/2009 на Съвета)
(вж. т. 28 и 29)
2.      Марка на Европейски съюз — Определение и придобиване на марка на Европейския съюз — Относителни основания за отказ — Възражение от притежателя на по-ранна идентична или сходна марка, която се ползва с репутация — Защита на по-ранната марка с репутация, обхващаща и стоки или услуги, които не са сходни — Условия — Неоснователно извлечена полза от отличителния характер или от репутацията на по-ранната марка — Засягане на отличителния характер или на репутацията на по-ранната марка
(член 8, параграф 5 от Регламент № 207/2009 на Съвета)
(вж. т. 31)
3.      Марка на Европейски съюз — Определение и придобиване на марка на Европейския съюз — Относителни основания за отказ — Възражение от притежателя на по-ранна идентична или сходна марка, регистрирана за идентични или сходни стоки или услуги — Вероятност от объркване с по-ранната марка — Преценка на вероятността от объркване — Определяне на съответните потребители — Степен на внимание на потребителите
(член 8, параграф 1, буква б) от Регламент № 207/2009 на Съвета)
(вж. т. 34—37)
4.      Марка на Европейски съюз — Определение и придобиване на марка на Европейския съюз — Относителни основания за отказ — Възражение от притежателя на по-ранна идентична или сходна марка, регистрирана за идентични или сходни стоки или услуги — Вероятност от объркване с по-ранната марка — Словна марка „GT 3“ и фигуративна марка „GT“
(член 8, параграф 1, буква б) от Регламент № 207/2009 на Съвета)
(вж. т. 42—46)
Предмет
Жалба срещу решението на четвърти апелативен състав на EUIPO от 24 април 2020 г. (преписка R 1609/2019‑4), постановено в производство по възражение със страни Sony Interactive Entertainment Europe и Huawei Technologies
Диспозитив
1)
Отменя решението на четвърти апелативен състав на Службата на Европейския съюз за интелектуална собственост (EUIPO) от 24 април 2020 г. (преписка R 1609/2019‑4).
2)
Осъжда EUIPO да понесе направените от нея съдебни разноски, както и тези на Sony Interactive Entertainment Europe Ltd.